ມະຫາວິທະຍາໄລແຫ່ງຊາດ ເປີດຊຸດຝືກອົບຮົມ ທິດສະດີການເມືອງ-ການປົກຄອງ 45 ວັນ
ໃນຕອນບ່າຍຂອງວັນທີ 12 ສິງຫາ 2016 ທີ່ຜ່ານມາ ມະຫາວິທະຍາໄລແຫ່ງຊາດ ໄດ້ເປີດຊຸດຝຶກອົບຮົມ ທິດສະດີການເມືອງ-ການປົກຄອງ 45 ວັນ ຊຸດທີ X ຂຶ້ນ ໂດຍການເປັນປະທານຂອງ ທ່ານ ສຈ ປອ ສົມສີ ຍໍພັນໄຊ ວ່າການ ອະທິການບໍດີ ມະຫາວິທະຍາໄລແຫ່ງຊາດ ພ້ອມດ້ວຍ ທ່ານ ຮສ ສະໝຸດທອງ ສົມພານິດ ຄະນະພັກ, ຮອງຫົວໜ້າ ສມປຊ, ມີຫົວໜ້າກົມວິຊາການ ສມປຊ, ບັນດາຜູ້ເຂົ້າຮ່ວມ ຫ້ອງການ, ຜູ້ອຳນວຍການ, ສູນ, ສະຖາບັນ, ຫໍສະໝຸດ ມຊ ເຂົ້າຮ່ວມ.
ຊຸດຝຶກອົບຮົມ ທິດສະດີການເມືອງ-ການປົກຄອງ 45 ວັນ ຊຸດທີ X ຄັ້ງນີ້ ມີນັກສຳມະນາກອນ 100 ທ່ານ, ຍິງ 45 ທ່ານ ທີ່ມາຈາກຮາກຖານພັກ 13 ຮາກຖານທົ່ວ ມຊ ເພື່ອທີ່ຈະຍົກລະດັບຄວາມຮູ້ພື້ນຖານຂອງທິດສະດີ ມາກ-ເລນິນ ແລະ ສາມາດກຳແໜ້ນແນວທາງການເມືອງຂອງພັກ-ລັດ, ສາມາດນຳໄປຈັດຕັ້ງປະຕິບັດໃຫ້ສ່ອດຄ່ອງກັບສະພາບໃນປັດຈຸບັນ. ນອກນັ້ນ, ຍັງຈະເຮັດໃຫ້ ນັກສຳມະນາກອນກ້າສະແດງຄວາມຄິດຄວາມເຫັນໃນເວລາຄົ້ນຄວ້າ ແລະ ສົນທະນາ ໂດຍສະເພາະແມ່ນການສິດສອນ, ການ ຄົ້ນຄວ້າວິໄຈ ແລະ ວຽກງານການຊີ້ນຳ-ນຳພາທີ່ຕົນຮັບຜິດຊອບໃຫ້ເກີດຜົນປະໂຫຍດຕໍ່ສ່ວນລວມຫຼາຍຂຶ້ນ.
ຂ່າວ/ພາບ: ຕາອັອດ ແສນທະວີສຸກ